सामग्री: उन्होंने ट्वीट किया है, "मैंने केंद्रीय मंत्री पद से किसान विरोधी अध्यादेशों और बिल के ख़िलाफ़ इस्तीफ़ा दे दिया है. किसानों की बेटी और बहन के रूप में उनके साथ खड़े होने पर गर्व है."

उन्होंने प्रधानमंत्री को सौंपे अपने इस्तीफ़े में लिखा है कि कृषि उत्पाद की मार्केटिंग के मुद्दे पर किसानों की आशंकाओं को दूर किए बिना भारत सरकार ने बिल को लेकर आगे बढ़ने का फ़ैसला लिया है. शिरोमणि अकाली दल किसी भी ऐसे मुद्दे का हिस्सा नहीं हो सकती है जो किसानों के हितों के ख़िलाफ़ जाए. इसलिए केंद्रीय मंत्री के तौर पर अपनी सेवा जारी रखना मेरे लिए असभंव है.

उन्होंने पत्रकारों से कहा, "हज़ारों किसान सड़क पर हैं. मैं ऐसी सरकार का हिस्सा नहीं बनना चाहती जिसने सदन में बिना किसानों की चिंताओं के बारे में बात किए बिल पास कर दिया. यही वजह है कि मैंने इस्तीफ़ा दिया."

शिरोमणि अकाली दल के अध्यक्ष सुखबीर सिंह बादल ने कहा, "हम किसानों के साथ खड़े हैं और उनके लिए कुछ भी करेंगे. इसके बाद अगला फ़ैसला अब हमारी पार्टी. थोड़ी ही देर में हमारी पार्टी की एक बैठक होगी."

समाप्त

इससे पहले समाचार एजेंसी पीटीआई ने सुखबीर सिंह बादल के लोकसभा में कहे बयान के हवाले से ख़बर दी थी कि हरसिमरत कौर बादल कृषि विधेयक के ख़िलाफ़ सरकार से इस्तीफ़ा दे सकती हैं.  

अभी तक इस बारे में कुछ स्पष्ट नहीं है कि अकाली दल सरकार को समर्थन जारी रखने वाली है या फिर सरकार से समर्थन वापस लेगी.

किसानों को भ्रमित कर रही हैं बहुत सी शक्तियाँ: पीएम मोदी

इस बीच प्रधानमंत्री नरेंद्र मोदी ने एक के बाद एक कई ट्वीट करके कृषि विधेयक के समर्थन में लिखा है.

उन्होंने  #JaiKisan के साथ ट्वीट किया, ''लोकसभा में ऐतिहासिक कृषि सुधार विधेयकों का पारित होना देश के किसानों और कृषि क्षेत्र के लिए एक महत्वपूर्ण क्षण है. ये विधेयक सही मायने में किसानों को बिचौलियों और तमाम अवरोधों से मुक्त करेंगे.''

प्रधानमंत्री ने एक अन्य ट्वीट में लिखा, ''इस कृषि सुधार से किसानों को अपनी उपज बेचने के लिए नए-नए अवसर मिलेंगे, जिससे उनका मुनाफा बढ़ेगा. इससे हमारे कृषि क्षेत्र को जहां आधुनिक टेक्नोलॉजी का लाभ मिलेगा, वहीं अन्नदाता सशक्त होंगे.''

उन्होंने इशारों ही इशारों में बिल का विरोध करने वालों पर निशाना साधा और विरोधियों पर किसानों को ग़ुमराह करने का आरोप लगाया.

पीएम मोदी ने ट्वीट किया, ''किसानों को भ्रमित...\nपिछली सामग्री को संक्षेप में निम्नानुसार किया जा सकता है:
शिरोमणि अकाली दल की नेता और केंद्रीय मंत्री हरसिमरत कौर बादल ने कृषि विधेयक के ख़िलाफ़ केंद्रीय मंत्री पद से इस्तीफ़ा दे दिया है.